Դու մենակ չես

**«Դու մենակ չես»** (, ), հնդկական ֆենտեզի կատակերգություն, որը նկարահանել է Ռակեշ Ռոշանը, սկզբում նկարահանվել է հինդի լեզվով և թողարկվել է 2003 թվականի օգոստոսի 8-ին: Գլխավոր դերերում են՝ Հրիթիկ Ռոշանը, Պրիտի Զինտան և Ռեքհան: Ֆիլմը պատմում է զարգացման խնդիրներ ունեցող երիտասարդի մասին, որը ձեռք է բերում արտասովոր ուժեր այլմոլորակային ընկերոջ օգնությամբ: Հաջորդ տարիներին թողարկվել են երկու սիքվելները՝ «Քրիշ» (2006) և «Քրիշ 3» (2013):

Ֆիլմը ներքին եկամուտ է ստացել 72,5 կրոր և ամբողջ աշխարհում՝ 82 կրոր, ինչը այն դարձնում է տարվա ամենաբարձր եկամուտ ունեցող ֆիլմը Հնդկաստանում: «Կրիշն» արժանացել է տարբեր Filmfare մրցանակների, այդ թվում՝ «Լավագույն ֆիլմ» անվանակարգում և Ազգային կինոմրցանակի, ինչպես նաև ընդգրկվել է Երուսաղեմի միջազգային կինոփառատոնում և Դանիայի NatFilm փառատոնում:

## Սյուժե
Գիտնական ուֆոլոգ Սանջայ Մեհրան իր գործընկերներին ներկայացնում է տվյալներ, որոնք ցույց են տալիս, որ իրեն հաջողվել է արձագանք ստանալ՝ տիեզերք ազդանշան ուղարկելով, բայց նրանք ծածրում են գիտնականին: Մինչդեռ, ուղարկված ազդանշանը գրավել է այլմոլորակայիններին, սակայն նրանց անսպասելի հայտնվելը հանգեցրել է նրան, որ գիտնականը կորցրել է մեքենայի կառավարումը և վթարի ենթարկվել: Մեհրան մահամում է, իսկ նրա հղի կինը՝ Սոնյան, վնասվածքներ է ստանում, որոնք ազդում են երեխայի զարգացման վրա: Նրանց որդին՝ Ռոհիտը, ծնվում է մտավոր հետամնացությամբ և չափահաս դառնալուց հետո չի կարողանում ավարտել դպրոցը: Նա դժվարանում էր լեզու գտնել իր հասակակիցների հետ. նրա բոլոր ընկերները վեցերորդ դասարանի երեխաներ էին, որոնք սովորում էին նրա հետ:

Նիշան՝ մի աղջիկ, որը վերջերս է ժամանել քաղաք, դառնում է Ռոհիտի և նրա փոքրիկ ընկերների անվնաս կատակի զոհ։ Մտածելով, որ Ռոհիտը դա դիտավորյալ է արել, նա բողոքում է նրանից իր երկրպագու Ռաջին։ Ռաջը և նրա ընկերները որոշում են դաս տալ կատակերգուին և կոտրել նրա սկուտերը։ Ռոհիտի մայրը, փորձելով ամոթանք տալ երիտասարդներին նման վարքի համար, բացատրում է Նիշային, որ Ռոհիտը դեռևս երեխա է և ոչ մի վատ բան չի մտադրել։ Նիշան հաշտվում է նրա հետ, և նրանք ընկերանում են։

Միասին ժամանակ անցկացնելիս Նիշան և Ռոհիտը պատահաբար կանչում են այլմոլորակայինների՝ օգտագործելով բժիշկ Մեհրայի հին համակարգիչը։ Ժամանելուց հետո այլմոլորակայինները նրանցից մեկին թողնում են Երկրի վրա, որը, փախչելով ՉԹՕ-ի վայրէջքի վայր ժամանած զինվորականներից, թաքնվում է Մեհրա ընտանիքի տանը։ Ռոհիտը, Նիշան և մյուս երեխաները ընկերանում են իրենց հյուրի հետ՝ նրան անվանելով «Ջադու»(), երբ նրա անսովոր ունակությունները բացահայտվում են։

Մինչդեռ, Ռաջը, նյարդայնացած, որ Նիշան շատ ժամանակ է անցկացնում Ռոհիտի հետ, լուրեր է տարածում նրա նշանադրության մասին։ Ռոհիտը նեղված է, քանի որ կարծում էր, թե Նիշան իր «ընկերուհին» է։ Նա բողոքում է Ջադուին, որ իր մտավոր հաշմանդամության պատճառով երբեք երջանիկ չի լինի։ Գիշերը Ջադուն որոշում է օգնել իր ընկերոջը և իր ուժերն օգտագործում է նրա վրա։ Փոփոխությունները սկսվում են հաջորդ առավոտյան։ Ռոհիտը միանգամից չի հասկանում, որ այլևս ակնոց կրելու կարիք չունի, քանի որ առանց դրանց այժմ ամեն ինչ լավ է տեսնում։ Դպրոցում նա անմիջապես լուծում է ավագ դասարանի խնդիրը։ Իսկ համակարգչային գրագիտության դասընթացներում, որոնց նրան չէին ուզում ընդունել վատ ակադեմիական առաջադիմության պատճառով, նա կարճ դասախոսություն է կարդում համակարգչի հետ աշխատելու մասին։

Սակայն ոստիկանությունը իմանում է, որ այլմոլորակայիններից մեկը մնացել է Երկրի վրա։ Նրանք բռնում են նրան և պատրաստվում են ուղարկել Ամերիկա հետազոտությունների համար, բայց Ռոհիտին հաջողվում է ազատել նրան։ Նա Ջադուին հասցնում է վերադարձող այլմոլորակայինների նավին։ Ջադուի թռիչքից հետո Ռոհիտը կորցնում է իր բոլոր ձեռքբերված կարողությունները՝ դառնալով նույնը, ինչ ՉԹՕ-ի ժամանումից առաջ։ Հետագայում Ջադուն վերադարձնում է Ռոհիտի կարողությունները։

## Դերերում
* Հրիթիկ Ռոշան` Ռոհիտ Մեհրա 
* Պրիտի Զինտան` Նիշա 
* Ռեխան՝ Սոնյա Մեհրա, Ռոհիտի մորը
* Մուկեշ Ռիշին` տեսուչ Խուրշիդ Խան
* Ջոնի Լևերը` որպես ոստիկան Չելարամ Սուխվանի
* Ռաքեշ Ռոշանը՝ Սանջայ Մեհրա, Ռոհիտի հայրը, ուֆոլոգ
* Ռաջաթ Բեդի՝ որպես Ռաջ Սաքսենա, Նիշայի երկրպագու
* Պրեմ Չոպրան՝ Հարբանս Սաքսենա, Ռաջի հայրը
* Հանսիկա Մոտվանին՝ Պրիա, Ռոհիթի դասընկերուհին
* Օմկար Պուրոհիտը՝ Չհոտուի դերում, Ռոհիտի դասընկերոջ դերում
* Անուջ Պանդիտը՝ Ռոհիտի սիկհ դասընկերուհու դերում
* Մոհիտ Մաքքադը, Ջայ Չոքսին, Պրանիտա Բիշնոյը

## Արտադրություն
Ֆիլմի նկարահանումները սկսվել են 2001 թվականի նոյեմբերի 14-ին՝ Film City ստուդիայում։ Ֆիլմի մեծ մասը նկարահանվել է Մումբայում, իսկ մի քանի տեսարաններ՝ Նայնիտալ քաղաքում։ Երաժշտական ​​համարներից մեկի նկարահանումները տեղի են ունեցել Կանադայում՝ Վանկուվերի մոտ։

Ֆիլմը նկարահանվել է 300 կրոր ռուփի բյուջեով, որի գրեթե 20%-ը ծախսվել է հատուկ էֆեկտների վրա: Դրա համար Ռոշանը վարձել է Հոլիվուդի փորձագետներ Մարկ Քոլբեին և Քրեյգ Մուննային, որոնք աշխատել էին այնպիսի հիթերի վրա, ինչպիսիք են «Անկախության օրը», «Գոձիլան» և «Լրտես երեխաները»։ Ավստրալիացի տեխնիկները աշխատել են այլմոլորակայինի զգեստի ստեղծման վրա։

Ֆիլմը թողարկվել է 300 օրինակով՝ ներքին շուկայի համար, այդ թվում՝ 35 թվային օրինակ, և 160 օրինակ՝ արտասահմանում տարածման համար:

## Սաունդթրեք

## Քննադատություն
Ընդհանուր առմամբ, քննադատները լավ են ընդունել ֆիլմը՝ նշելով, որ այն ի սկզբանե ստեղծվել է որպես կոմերցիոն ֆիլմ։ Լինելով Հնդկաստանի քիչ թվով գիտաֆանտաստիկ ֆիլմերից մեկը՝ «Դու մենակ չես» ֆիլմը չի խուսափել Հոլիվուդի, մասնավորապես՝ Սթիվեն Սփիլբերգի «Երրորդ տեսակի մտերիմ հանդիպումներ» և «Այլմոլորակային» ֆիլմերի հետ համեմատություններից։ Ֆիլմի թերությունների շարքում Rediff.com-ի Ռ. Սվամինաթանը նշել է արտադրության ցածր որակը։ Այլմոլորակայինի արտաքին տեսքն առաջինը քննադատության արժանացավ. «Ջադուն նման է պլաստիկե, մեխանիկական սարքի և ունի մեծ, բայց դատարկ աչքեր»։ Ըստ The Hindu-ի Չիտրա Մահեշի՝ «տիեզերանավը և դրա կառավարման վահանակը մի փոքր սիրողական տեսք ունեն», չնայած հատուկ էֆեկտների վրա աշխատել են Հոլիվուդի մասնագետները։

Հրիտիկ Ռոշանի՝ մտավոր խնդիրներ ունեցող տղամարդու դերակատարումը հատուկ գովասանքի արժանացավ։Bollywood Hungama-ի Թարան Ադարշը նշել է, որ «Ֆիլմի մեծ մասի ընթացքում հերոսին մտավոր խնդիրներ ունեցող անձի կերպարով պատկերելը ինքնին մեծ ռիսկ է, բայց Ռոշան կրտսերը դա անում է անվախությամբ»։ Փրիթի Զինտան արժանացավ խառը արձագանքների։ BBC-ն գրել է, որ «Փրիթիի խաղը միջակ է և մեծ տպավորություն չի թողնում, չնայած նա գերազանց է ստեղծում ֆիլմի շատ հուզական տեսարանների համար անհրաժեշտ մթնոլորտը»։ Ռեխան և Մուկեշ Ռիշին դրական արձագանքներ ստացան իրենց աշխատանքի համար։

Rediff.com-ը նաև գովաբանեց ֆիլմի սաունդթրեքը. «Ռաջեշ Ռոշանի երգերը հասնում են ձեր ականջներին և որոշ ժամանակ մնում այնտեղ։ Դրանց մեծ մասը համահունչ է հիմնական սյուժետային գծին»։ «Idhar Chala» և «It’s Magic» երգերը արժանացան հատուկ ուշադրության: Ռավի Չանդրանի և Սամիր Արյայի օպերատորական աշխատանքը համարվեց զարմանալի։

Rotten Tomatoes կայքում ֆիլմն ունի քննադատների 75% վարկանիշ՝ հիմնված ութ գրախոսությունների վրա, և հանդիսատեսի 76% վարկանիշ՝ հիմնված ավելի քան 7000 քվեարկության վրա։

## Մրցանակներ և անվանակարգեր
**Հնդկաստանի ազգային կինոմրցանակներ**
* Այլ սոցիալական խնդիրների վերաբերյա լավագույն ֆիլմ 
* Լավագույն վիզուալ էֆեկտներ - Ջեյմս Քոլմեր, Լարա Դենման, Մարկ Քոլբե, Քրեյգ Ա. Մուննա
* Լավագույն խորեոգրաֆիա - Ֆարահ Խան («Idhar Chala»)
**[[Filmfare Awards]]**
լավագույն
* Լավագույն ֆիլմ
* Լավագույն ռեժիսոր՝ Ռաքեշ Ռոշան
* Լավագույն դերասան՝ Հրիթիկ Ռոշան
* Քննադատների կողմից  դերասան՝ Հրիթիկ Ռոշան
* Լավագույն խորեոգրաֆիա՝ Ֆարահ Խան (Իդհար Չալա))

*Անվանակարգ*

* Լավագույն դերասանուհի՝ Փրիթի Զինտա
* Երկրորդ պլանի լավագույն դերասանուհի՝ Ռեխա
* Լավագույն կատակերգու՝ Ջոնի Լևեր
* Լավագույն հնչյունավորում՝ Ուդիտ Նարայան (Իդհար Չալա)
* Լավագույն հնչյունավորում՝ Չիտրա (Կոյի Միլ Գայա)
* Երգի լավագույն երաժշտություն՝ Ռաջեշ Ռոշան

**IIFA Awards**

* Գլխավոր դերակատարման լավագույն դերասանական կազմ՝ Հրիտիկ Ռոշան
* Լավագույն երգի ձայնագրություն՝ Սաթիշ Գուպտա
* Լավագույն ձայնային ձևավորում՝ Ջիտենդրա Չաուդհարի
* Լավագույն հատուկ էֆեկտներ՝ Բիմմինի հատուկ էֆեկտներ, թվային արվեստ

***'

* Լավագույն ֆիլմ
* Լավագույն ռեժիսոր՝ Ռակեշ Ռոշան
* Լավագույն դերասան՝ Հրիտիկ Ռոշան

***'

* Լավագույն ֆիլմ
* Լավագույն ռեժիսոր - Ռակեշ Ռոշան
* Լավագույն դերասան - Հրիտիկ Ռոշան

## Ծանոթագրություններ

Կատեգորիա:2000-ականների հինդի ֆիլմեր
Կատեգորիա:2000-ականների հնդկական ֆիլմեր
Կատեգորիա:2003 ֆիլմեր
Կատեգորիա:Անգլերեն ֆիլմեր
Կատեգորիա:Գիտաֆանտաստիկ ֆիլմեր
Կատեգորիա:Կանադայում նկարահանված ֆիլմեր
Կատեգորիա:Հինդի լեզվով ֆիլմեր
Կատեգորիա:Հնդկական մելոդրամա ֆիլմեր
Կատեգորիա:Հնդկական ֆիլմեր
Կատեգորիա:Նոր Զելանդիայում նկարահանված ֆիլմեր
Կատեգորիա:Վանկուվերում նկարահանված ֆիլմեր
Կատեգորիա:Ֆիլմեր այլմոլորակայինների մասին
Կատեգորիա:Ֆիլմեր բուլինգի մասին
Կատեգորիա:Ֆիլմեր ընկերության մասին
Կատեգորիա:Ֆիլմեր հաշմանդամության մասին
Կատեգորիա:Ֆիլմեր մայր-որդի հարաբերությունների մասին
Կատեգորիա:Ֆիլմեր սուպերհերոսների մասին
Կատեգորիա:Ֆիլմեր, որոնց գործողությունները տեղի են ունենում Կանադայում